Преузето са [www.pravno-informacioni-sistem.rs](http://www.pravno-informacioni-sistem.rs/)

**Редакцијски пречишћен текст**

На основу члана 44. став 2. Закона о путним исправама („Службени гласник РС”, број 90/07),

Влада доноси

**УРЕДБУ\***

**о цени обрасца путних исправа и визе и трошковима достављања пасоша преко дипломатског или конзуларног представништва Републике Србије\*\***

„Службени гласник РС“, бр. 8 од 23. јануара 2008, 3 од 16.јануара 2009, 30 од 2. априла 2013, 8 од 31. јануара 2020.

\*Службени гласник РС, број 3/2009

Члан 1.

**Овом уредбом утврђује се цена обрасца путних исправа и визе и трошкови достављања пасоша преко дипломатског или конзуларног представништва Републике Србије, као и начин њихове наплате.\***

**Овом уредбом утврђује се и цена обрасца пограничне пропуснице и улошка уз пограничну пропусницу за пољопривреднике, путних исправа које се издају по међународном уговору.\***

\*Службени гласник РС, број 3/2009

**Члан 2.\***

**Цена обрасца пасоша, дипломатског пасоша и службеног пасоша износи 3.600,00 динара.\***

**Цена обрасца пасоша који се издаје у складу са чланом 33. став 2. Закона о путним исправама износи 4.200,00 динара.\*\***

**Цена обрасца путног листа износи 345,00 динара, у бруто износу.\***

**Цена обрасца визе износи 180,00 динара, у бруто износу.\***

**Цена обрасца пограничне пропуснице износи 514,00 динара, у бруто износу.\***

**Цена обрасца улошка уз пограничну пропусницу за пољопривреднике износи 80,00 динара, у бруто износу.\***

**Трошкови достављања пасоша преко дипломатског или конзуларног представништва Републике Србије износе 1.550,00 динара, ако се представништво налази у европској земљи, односно 1.700,00 динара ако се представништво налази у некој другој земљи.\***

\*Службени гласник РС, број 30/2013

\*\*Службени гласник РС, број 8/2020

**Члан 3.\***

**Новчани износ из члана 2. ове уредбе плаћа се приликом подношења захтева за издавање путне исправе, односно визе.\***

**Новчани износ из члана 2. став 1. ове уредбе уплаћује се тако што се износ од 3.000,00 динара уплаћује на рачун Народне банке Србије – Завода за израду новчаница и кованог новца, а износ од 600,00 динара на рачун прописан за уплату јавних прихода буџета Републике Србије.\***

**Новчани износ из члана 2. став 2. ове уредбе уплаћује се тако што се износ од 3.000,00 динара уплаћује на рачун Народне банке Србије – Завода за израду новчаница и кованог новца, а износ од 1.200,00 динара на рачун прописан за уплату јавних прихода буџета Републике Србије.\***

**Новчани износ из члана 2. ст. 3–6. ове уредбе уплаћује се на рачун Народне банке Србије – Завода за израду новчаница и кованог новца.\***

**Новчани износ из члана 2. став 7. ове уредбе плаћа се на начин на који се плаћају и остали трошкови у дипломатском или конзуларном представништву Републике Србије.\***

\*Службени гласник РС, број 8/2020

Члан 4.

Ова уредба ступа на снагу наредног дана од дана објављивања у „Службеном гласнику Републике Србије”, а почиње да се примењује даном почетка примене Закона о путним исправама.

05 број 110-149/2008-2

У Београду, 17. јануара 2008. године

**Влада**

Потпредседник,

**Божидар Ђелић,** с.р.